ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E NR.58

din 28 august 2025

privind aprobarea documentației și a indicatorilor tehnico - economici, proiectului tehnic și a detaliilor de execuție pentru obiectivul de investiții „Extindere, creșterea eficienței energetice și gestionarea inteligentă a energiei în Casa de Tineret Vălenii, Comuna Acățari”

Consiliul local al comunei Acățari;

Având în vedere temeiurile juridice, respectiv prevederile:

* În conformitate cu prevederile art. 129 alin. (2) lit. b) şi alin. (4) lit. d) din OUG 57/2019 privind Codul Administrativ, cu modificările și completările ulterioare;
* Legea nr. 273/2006 privind finanțele publice locale, cu modificările și completările ulterioare;
* prevederile HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

-Analizând Proiectul tehnic și detalii de execuție privind „Extindere, creșterea eficienței energetice și gestionarea inteligentă a energiei în Casa de Tineret Vălenii, Comuna Acățari”

Luând act de: Referatul de aprobare prezentat de către primarul Comunei Acățari, în calitatea sa de inițiator, înregistrat cu nr. 5928/21.08.2025, Raportul compartimentului de resort din cadrul aparatului de specialitate al primarului, înregistrat cu nr. 5937/21.08.2025,

Ținând cont de prevederile Legii nr. 52/2003, privind transparența decizională în administrația publică, republicată, cu modificările şi completările ulterioare,

În temeiul prevederilor art.129 alin.(1), alin.(2) lit.b) și alin.(4) lit.d), art.139 alin.(1) și art.196 alin.(1) lit.a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare;

H o t ă r â ș t e:

Art. 1. - Se aprobă documentația tehnico – economică, Proiectul tehnic și a detalii de execuție privind „Extindere, creșterea eficienței energetice și gestionarea inteligentă a energiei în Casa de Tineret Vălenii, Comuna Acățari”

Art. 2. – Se aprobă indicatorii tehnico – economici, ”Detalierea indicatorilor tehnico-economici şi a valorilor acestora în conformitate cu documentația tehnico-economică”, conform Anexei nr. 1, care face parte integrantă din prezenta hotărâre.

Art. 3. Aducerea la îndeplinire a prezentei hotărâri se asigură de către Primarul Comunei Acățari, dl. Osváth Csaba, prin aparatul de specialitate.

Art. 4. Prezenta hotărâre se comunică, prin grija secretarului general al comunei, în termenul prevăzut de lege, Primarului Comunei Acățari și Instituției Prefectului - Județul Mureș şi se aduce la cunoștință publică prin afișare.

Preşedinte de şedinţă,

Balint Barnabas Attila

Contrasemnează,

Secretar general delegat,

Fulop Robert